Biblia XII
Dzieje Abrahama
Powouanie
Pedzieli Pon Bog do Abrama: Idz furt ze twojyj domowizny do ziymi kero ci pokozymy. Zrobiymy z ciebie
srogi narod, bydymy ci pszoc i twoje miano zrobiymyize je kozdy bydzie znou; stoniesz sie buogosuawiynstwym. Bydymy
pszoc tym, kere cie bydom buogosuawic, a tym kere ci bydom zle zyczyc tych przelnymy. Bez ciebie bydom dostowac
buogosuawiynstwo wszyske ludzie na coukyj ziymi. Abram poszou na cesta, jako mu Ponboczek przikozali, a z nim poszou mit
Lot. Abram bou siedymdziesiont piync lot stary kej bou furt ze Charan. A wzion mit do ziymi Kanaan tysz odniego kobiyta
Saraj i tysz synka od brata – tymu synkowi bouo Lot. Wzion tysz mit couke co mieli i tysz ludzi kerych im przibouo
we Charan. Kej prziszli do ziymi Kanaan Abram przeszou bez couko ta ziymia aze do Elon More kole Sychem. A we tyj ziymi
miyszkali na tyn czas Kanaanejczyki. Ponboczek pokozali sie Abramowi i pedzieli: Twoim bajtlom dowomy ta ziymia. Abram
narichtowou tam, kaj mu sie Ponboczek pokozali, outorz. Potym przekludziou sie wiyncyj ku gorom na wschod od Betel, tam
miou potym tysz oboz kaj bouo na zachod Betel a na wschod Aj. Tam tysz narichtowou outorz do Pona Boga i wzywou imie
Ponboczka.
Abraham we Egipcie
Potym Abram przekludziou oboz jeszcze dalyj furt aze ku Negeb. A kej tam na tyj ziymi prziszou srogi
guod, to Abram poszou do Egiptu, kaj jak mieli przisc, to tako pedziou do odniego kobiyty Saraj: - Wiym co jezes piykno
kobiyta. Mozno byc ize kej cie Egipcjony uwidzom i dowiedzom izes je moja kobiyta, to mie zabijom a ciebie ostowiom zyc.
Bezto lepiyj padej cos je moja siostra, coby i jo sie ostou zyc. I richtik, kej Abram prziszou do Egiptu, zarozki
Egipcjony padali co Saraj je fest piykno. A beamty od faraona, kere uwidzieli Saraj, to chwolyli jom tysz faraonowi. Tak
tysz zabrali Saraj na dwor od faraona. Faraon dou mocka dobroci za to Abramowi. Abram dostou owieczkow i cigow i yzlow,
i tysz kamelow, a jeszcze niywolnikow i niywolnice. Pon Bog zrobiyli ale ize prziszuy na faraona sztrafy, to z kuli Sraj,
kobiyty od Abrama. Faraon kozou beztosz posuac po Abrama i pedziou tak: Cos mi to zrobiou? Poczamus niy pedziou ize ona
je twoja kobiyta? Czamus godou: „to je moja siostra”, tak izech se jom wzion za kobiyta? A terozki –
to je twoja kobiyta, wez se jom i idz furt! Rozkozou tysz faraon coby wykludzic Abrama ze kobiytom, i wszyskim co miou
mit, furt aze ku granicy.
I. CZ.
Beamty – urzyndniki
Kobiyta – zona
Ai – inaczyj Haj(ziymia Haj)
Elon More – domb(ajcha) /abo terebint(terpyntynowiec)/ wrozby.
Bez ciebie – tukej przez ciebie(dziynki tobie)
lin_Latn ssw_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn pol_Latn szl_Latn ast_Latn bam_Latn szl_Latn szl_Latn